ప్రైవేటులో గ్రాట్యుటీ పరిమితి 20 లక్షలుపాడి పరిశ్రమ కోసం 11 వేల కోట్ల నిధికేంద్ర మంత్రివర్గ నిర్ణయాలున్యూఢిల్లీ, సెప్టెంబరు 12: ప్రభుత్వ ఉద్యోగుల డీఏను 4 శాతం నుంచి 5 శాతానికి పెంచుతూ కేంద్ర కేబినెట్ మంగళవారం నిర్ణయం తీసుకుంది. ఈ నిర్ణయంతో 50 లక్షల మంది ఉద్యోగులు, 61 లక్షల మంది పెన్షనర్లు లబ్ధి పొందనున్నారు. గడచిన జూలై 1 నుంచే పెరిగిన డీఏ అమల్లోకి వస్తుంది. దీనివల్ల ప్రభుత్వానికి ఏడాదికి మూడు వేల కోట్లకు పైగా భారం పడుతుంది. మరోపక్క సంఘటిత రంగ కార్మికుల గ్రాట్యుటీ పరిమితిని రూ.10 లక్షల నుంచి రూ.20 లక్షలకు పెంచే బిల్లుకు కేంద్ర కేబినెట్ ఆమోదం తెలిపింది. ఏడో వేతన సంఘంలోనే కేంద్ర ప్రభుత్వ ఉద్యోగుల గ్రాట్యుటీ సీలింగ్ను రూ.20 లక్షలకు పెంచారు. ఇప్పుడు గ్రాట్యుటీ సవరణ బిల్లుకు పార్లమెంటు ఆమోదం లభిస్తే ప్రైవేటురంగ ఉద్యోగులకూ ఆ భాగ్యం కలగనుంది. పాడి పరిశ్రమ అభివృద్ధికి రూ.10,881 కోట్ల నిధిని ఏర్పాటు చేయాలన్న ప్రతిపాదనకు కేబినెట్ ఆమోదం తెలిపింది. డెయిరీ ప్రాసెసింగ్ ఇన్ఫ్రాస్ట్రక్చర్ డెవల్పమెంట్ ఫండ్ నిధులతో డెయిరీ ప్లాంట్లు, వనరుల అభివృద్ధికి 6.5 శాతం వడ్డీతో రుణ సహాయం చేస్తారు. మొదటి రెండేళ్లు వాయిదాలు కట్టనక్కరలేదు. 12 రాష్ట్రాల్లోని 39 లాభదాయక పాలసంఘాలకు ఈ నిధులు ఇస్తారు. దీనివల్ల 95 మంది పాడి రైతులకు లబ్ధి కలుగుతుంది.
praivetulo gratuty parimiti 20 lakshalupadi parisrama kosam 11 vela kotla nidhikendra mantrivarga nirnayaalunyuudlli, septembaru 12: prabhutva udyogula daenu 4 saatam nunchi 5 saataaniki penchutuu kendra kabinet mangalavaaram nirnayam teesukundi. ee nirnayamtho 50 lakshala mandi udyogulu, 61 lakshala mandi pensionerlu labdhi pondanunnaaru. gadachina juulai 1 nunche perigina dae amalloki vastundi. deenivalla prabhutvaaniki edaadiki moodu vela kotlaku paiga bharam padutundi. maropakka sanghatita ranga kaarmikula gratuty parimitini roo.10 lakshala nunchi roo.20 lakshalaku penche billuku kendra kabinet aamodam telipindi. edo vetana sanghamlone kendra prabhutva udyogula gratuty seelingnu roo.20 lakshalaku penchaaru. ippudu gratuty savarana billuku paarlamentu aamodam labhiste praiveturanga udyogulakuu aa bhagyam kalaganundi. paadi parisrama abhivruddhiki roo.10,881 kotla nidhini erpaatu cheyalanna pratipaadanaku kabinet aamodam telipindi. dairy prossesing infrastracture devalpament fund nidhulatho dairy plantlu, vanarula abhivruddhiki 6.5 saatam vaddeetho runa sahayam chestaaru. modati rendellu vaayidaalu kattanakkaraledu. 12 rashtralloni 39 laabhadaayaka paalasanghaalaku ee nidhulu istaaru. deenivalla 95 mandi paadi raitulaku labdhi kalugutundi.